"ไม่ใช่ว่าไม่เห็นด้วยกับการจำหน่ายสลากด้วยเครื่องอัตโนมัติ แต่เห็นว่าแนวทางนี้ยังมีความเสี่ยง และมีโอกาสผิดพลาดเหมือนกับการเขียนอยู่ดี จึงขอให้ดูแนวทางที่อาจจะดีกว่า และเสนอกลับมาใหม่ ดร.ฉลองภพ กล่าวนอกจากนี้ยังมีรายงานอีกว่ารมว.การคลังสั่งให้ นายปิยพันธุ์ นิมมานเหมินท์อธิบดีกรมบัญชีกลาง ในฐานะประธานสลากกินแบ่งรัฐบาล ไปหารูปแบบใหม่ เพราะไม่ต้องการให้ขายหวยออนไลน์ที่เอื้อประโยชน์เอกชนเพียงรายเดียว และเกรงว่าจะยิ่งเป็นการมอมเมาประชาชนให้เล่นการพนันมากขึ้น อาจเกิดปัญหาเรื่องรายได้ของกลุ่มผู้ค้าและคนเดินโพย จึงสั่งให้ไปศึกษาวิธีการขายหวยด้วยวิธีการแบบเดิมให้มากที่สุด ซึ่งขัดแย้งกับแนวทางที่กองสลากผลักดันนายวันชัยกล่าวก่อนเข้าหารือกับ รมว.การคลังยืนยันว่าจะเสนอให้ใช้วิธีขายหวยบนดินผ่านเครื่องระบบออนไลน์ซึ่งตอนนี้ได้ตั้งคณะทำงานหารือรายละเอียดกับบริษัท ล็อกซเล่ย์ผู้ติดตั้งระบบออนไลน์ไปแล้ว 6,000 ตู้ และยังเตรียมตั้งคณะทำงานขึ้นมาดูรายละเอียดเรื่องรายได้ และส่วนแบ่งรางวัล เพื่อหาข้อสรุปต่อไป
ใครคือประธานสลากกินแบ่งรัฐบาล 
นายปิยพันธุ์ นิมมานเหมินท์